ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030402

ขอให้พิจารณาติดตั้งกล้องวงจรปิดภายใน บริเวณ บ้านหนังสือ ซอยพระราม 2 ซอย 60 แขวงแสมดำ เขตบางขุนเทียน กรุงเทพมหานคร จุดสังเกต อยู่ใกล้กับสำนักงานการไฟฟ้านครหลวงเขตบางขุนเทียน ซึ่งบ้านหนังสืออยู่ภายในบ้านเอื้ออาทร การไฟฟ้าฯ โดยอยู่ตรงกลางระหว่างตึก 8 กับ ตึก 9 ลักษณะเป็นตู้คอนเทนเนอร์ขนาดเล็ก ทำเป็นบ้านหนังสือแบบโมเดิร์น เปิดให้บริการวันอังคาร-วันอาทิตย์ ตั้งแต่เวลา 10.00-18.00 น. หยุดวันจันทร์ เนื่องจากผู้ร้องแจ้งว่าภายในบ้านหนังสือดังกล่าวยังไม่มีการติดตั้งกล้องวงจรปิด ทำให้เกิดความไม่ปลอดภัย และทรัพย์สินของผู้ใช้บริการสูญหายโดยที่ไม่สามารถตามหาผู้กระทำผิดได้ ล่าสุดเกิดเหตุเมื่อวันที่ 29 กรกฎาคม 2566 มีทรัพย์สินของผู้ใช้บริการสูญหายแต่ไม่สามารถตามหาผู้กระทำผิดได้ ซึ่งถูกให้ไปแจ้งความดำเนินคดีเอง และยังมีการทะเลาะวิวาทกันภายในห้องสมุด จึงประสงค์ให้หน่วยงานที่เกี่ยวข้องพิจารณาติดตั้งกล้องวงจรปิดภายในบ้านหนังสือดังกล่าว ประกอบกับผู้ร้องแจ้งว่าเจ้าหน้าที่ประจำห้องสมุด เป็นเพศหญิง (ทราบชื่อ-นามสกุล) อายุประมาณ 52-53 ปี สูงประมาณ 173-175 เซนติเมตร รูปร่างผอม ผิวสีดำแดง ให้บริการไม่ดี พูดจาหยาบคาย ไล่เด็กออกจากบ้านหนังสือด้วย ประสบปัญหาประมาณ 2-3 ปีแล้ว จึงประสงค์ให้ดำเนินการปรับปรุงการให้บริการของเจ้าหน้าที่ประจำบ้านหนังสือด้วย เบื้องต้นเคยแจ้งเรื่องไปยังกรุงเทพมหานคร หมายเลขสายด่วน 1555 จำนวน 2 ครั้งแล้ว แต่ยังไม่ได้รับการแก้ไขปัญหา จึงประสงค์ให้หน่วยงานที่เกี่ยวข้องดำเนินการกรณีดังกล่าว และขอให้กำชับไปยังบ้านหนังสือ โดยให้ตรวจสอบกระเป๋าของผู้เข้าใช้บริการทั้งก่อนเข้าและออก เพื่อรักษาความปลอดภัยให้กับผู้ที่เข้าใช้บริการ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
#1555 #citydata